text: Frivillige: Giv flygtninge billige billetter
  19 september 2015 kl. 06.39
  DSB bør sælge billetter til halv pris for de flygtninge, der vil fra Flensborg til Sverige, lyder det fra frivillige.
  I øjeblikket rejser op mod 400 flygtninge dagligt fra Flensborg banegård med kurs mod Sverige.
  DSB giver dem ikke rabat.
  Men det er ikke i orden at udnytte flygtningene økonomisk, siger Pelle Hansen, der sidder i Flensborg byråd for De Grønne, til Flensborg Avis.
  Han er med til at hjælpe flygtninge på banegården i Flensborg, og vil have DSB til at sælge billetterne til halv pris.
  Men det afviser DSB ifølge Flensborg Avis.
  